ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 751 

27 Σεπτεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή της εγγύησης του Ελληνικού Δημοσίου στο Τα¬ 
μείο Κοινωνικής Ανάπτυξης Συμβουλίου της Ευρώ¬ 
πης (ΤΚΑΣΕ) για την κάλυψη δανείου ύψους 
7.330.700 Εϋυ του Ιδρύματος Ιατροβιολογικών 


Ερευνών Ακαδημίας Αθηνών . 1 

Αύξηση εξωιδρυματικού επιδόματος ανασφαλίστων 

παραπληγικών - τετραπληγικών . 2 

Χορήγηση άδειας λειτουργίας σε Μονάδα μεταμόσχευ¬ 
σης Μυελού των οστών του Περιφ. Γενικού Νοσ/ 

μείου Παίδων Αθηνών «ΑΓΙΑ ΣΟΦΙΑ» . 3 

Τροποποίηση απόφασης διορισμού μελών του Δ.Σ. του 

Ε.Π.Κε.Δ. . 4 

Κήρυξη I. Ν. Αγίας Παρασκευής, Κοινότητας Αλεπούς 
Κερκύρας ως ιστορικού διατηρητέου μνημείου ... 5 
Τροποποίηση του Οργανισμού Εσωτερικής Υπηρεσίας 
της Δημοτικής Επιχείρησης Ύδρευσης Αποχέτευ¬ 
σης Αλεξάνδρειας (Δ.Ε.Υ.Α.Α) Ν. Ημαθίας . 6 


Τροποποίηση του Ο.Ε.Υ. της Δ.Ε.Υ.Α. Καβάλας — 7 
Σύσταση ίδιου Νομικού Προσώπου στην κοιν. Αγριός Ν. 
Μαγνησίας με την επωνυμία Σχολική Επιτροπή Γυ- 
μνασίου της Κοινότητας Αγριός του Νομού Μαγνη¬ 


σίας . 8 

Σύσταση ίδιου Νομικού Προσώπου στην κοιν. Αγριάς Ν. 
Μαγνησίας με την επωνυμία Σχολική Επιτροπή Λυ¬ 
κείου της Κοινότητας Αγριάς του Νομού Μαγνη¬ 
σίας . 9 

Έγκριση κανονισμού και άδεια σύστασης του αμοι¬ 
βαίου κεφαλαίου «ΒΕΡΓΙΝΑ - ΣΤΑΘΕΡΟΥ ΕΙΣΟ¬ 
ΔΗΜΑΤΟΣ» .10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2055778/10424/0025 (1) 


Παροχή της εγγύησης του Ελληνικού Δημοσίου στο Τα¬ 
μείο Κοινωνικής Ανάπτυξης Συμβουλίου της Ευρώπης 
(ΤΚΑΣΕ) για την κάλυψη δανείου ύψους 7.330.700 
ΕΟυ του Ιδρύματος Ιατροβιολογικών Ερευνών Ακαδη¬ 
μίας Αθηνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις α) των Α.Ν. 747/45 και 9/67, β) του 


άρθρ. 8 του Ν. 1266/1982, γ) των Ν.Δ. 3897/1958 και 
884/1971 αρ. 16. 

2. Την αριθμ. 459/3/5.11.90 απόφαση της Επιτροπής 
Νομισματικών και Πιστωτικών θεμάτων. 

3. Το έγγραφο του Υπουργείου Εθνικής Οικονομίας 
αριθμ. 64375/Δ.Ο.Ο. 2476/3.9.93. 

4. Τη Συνεδρία του Δ.Σ., του Ιδρύματος Ιατροβιολογι- 
κών Ερευνών Ακαδημίας Αθηνών αριθμ. 20/17.6.93 με 
την οποία εγκρίνεται η σύναψη του ανωτέρω δανείου. 

5. Το έγγραφο του Ιδρύματος Ιατροβιολογικών Ερευνών 
Ακαδημίας Αθηνών αριθμ. Α.Π. 116/31.8.1993 με το 
οποίο ζητεί την εγγύηση του Ελληνικού Δημοσίου. 

6. Το έγγραφο του Υπουργείου Εθνικής Παιδείας και 
θρησκευμάτων αριθμ. ΣΤ1/2061/13.10.92. 

7. Την κοινή απόφαση του Πρωθυπουργού και Υπουρ¬ 
γού Οικονομικών αριθμ. Υ. 2009/20.5.1993 σχετικά με 
ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών, αποφασίζουμε: 

Παρέχουμε την εγγύηση του Ελληνικού Δημοσίου στο 
Ταμείο Κοινωνικής Ανάπτυξης Συμβουλίου της Ευρώπης 
(ΤΚΑΣΕ) για τη δανειοδότηση του Ιδρύματος Ιατροβιολο- 
γικών Ερευνών Ακαδημίας Αθηνών με ποσό επτά εκατομ¬ 
μυρίων τριακοσίων τριάντα χιλιάδων επτακοσίων ΕΟυ 
(ΕΟυ 7.330.700) για τη χρηματοδότηση της κατασκευής 
και του εξοπλισμού των εγκαταστάσεών του. 

Η παρεχόμενη εγγύηση καλύπτει την εμπρόθεσμη εξυ¬ 
πηρέτηση του ανωτέρω δανείου κατά κεφάλαιο και τό¬ 
κους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 1993 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
■-♦- 

Αριθ. Π4α/Φ.221/οικ.4185 (2) 

Αύξηση εξωιδρυματικού επιδόματος ανασφαλίστων παρα¬ 
πληγικών - τετραπληγικών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 162/73 περί μέτρων προστα- 










7892 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


αίας υπερηλίκων και χρονίως πασχδντων (ΦΕΚ 227/73, 
τ.Α'). 

2. Τις διατάξεις του Ν.Δ. 321/69 περί Κώδικος Δημο¬ 
σίου Λογιστικού (ΦΕΚ 205/69 τ.Α') όπως τροποποιήθηκε 
μεταγενέστερα. 

3. Την ΓΑ/Φ.29/ΟΙΚ.1931 (ΦΕΚ 72Α/82) τ.Β' Κοινή 
Υπουργική Απόφαση. 

4. Την Γ4α/Φ.29/1499/83 ΚΥΑ, με την οποία τροπο¬ 
ποιήθηκε η πιο πάνω απόφαση και χορηγήθηκε επίδομα 
στους τετραπληγικούς - παραπληγικούς και ακρωτηρια¬ 
σμένους που παραμένουν στα προνοιακά ιδρύματα. 

5. Την Γ4α/Φ.221/οικ.668/84 (ΦΕΚ 196/84, τ.Β') 
ΚΥΑ. 

6. Την Γ4α/Φ.221 /οικ.975/3.5.85 (ΦΕΚ 253/85 τ.Β') 
Κοινή Υπ. Απόφαση. 

7. Την Γ4α/Φ.221 /οικ.2296/87 (ΦΕΚ 368/87 τ.Β') 
Κοινή Υπουργική Απόφαση, με την οποία τροποποιήθη¬ 
καν οι προηγούμενες αποφάσεις. 

8. Την 2070231/7911/0022/89 (ΦΕΚ 700/89 τ.Β') 
Κοινή Υπουργική Απόφαση, με την οποία αυξήθηκε το 
επίδομα των ανασφάλιστων παραπληγικών τετραπληγι- 
κών και βαριά ακρωτηριασμένων. 

9. Την Γ3/οικ. 43/17.5.91 (ΦΕΚ 146/91 τ.Β'), με την 
οποία αυξήθηκε το επίδομα των ανασφάλιστων παραπλη¬ 
γικών - τετραπλήγικών. 

10. Το άρθρο 17 του Ν. 1965/91 Τροποποίηση και συ¬ 
μπλήρωση των κειμένων διατάξεων του ΕΟΦ και άλλες 
διατάξεις, με το οποίο κυρώθηκε η 2070231 /7911 /0022/ 
6.8.89 ΚΥΑ. 

11. Την Γ4/οικ. 172/92 (ΦΕΚ 39 τ.Β') Κοινή Υπουργική 
Απόφαση, με την οποία αυξήθηκε το επίδομα που χορη¬ 
γείται στους ανασφάλιστους παραπληγικούς - τετραπλη- 
γικούς. 

12. Τις διατάξεις του Ν. 2071 /1992 (τ.Α' ΦΕΚ 154) με 
τον οποίο προστέθηκε το άρθρο 29Α του Ν. 1558/1985, 
με τις οποίες προβλέπεται έλεγχος των δαπανών, που 
προκαλούν οι κανονιστικές διοικητικές πράξεις. 

13. Την Υ.2009/20.5.1993 (ΦΕΚ 365 τ.Β') Κοινή Από¬ 
φαση του Πρωθυπουργού και του Υπουργού Οικονομι¬ 
κών. 

14. Την Υ. 1938/9.12.1992 (ΦΕΚ 727 τ.Β') Κοινή Από¬ 
φαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων. 

15. Την ανάγκη αύξησης του επιδόματος που καταβάλ¬ 
λεται στους παραπληγικούς - τετραπληγικούς και βαριά 
ακρωτηριασμένους ανασφάλιστους, αποφασίζουμε: 

1. Τροποποιούμε τις ως άνω αναφερόμενες αποφάσεις 
μας και αυξάνουμε το ποσό της μηνιαίας εξωϊδρυματικής 
οικονομικής ενίσχυσης στους παραπληγικούς - τετρα- 
πληγικούς και βαριά ακρωτηριασμένους ανασφάλιστους, 
ως εξής: 

α) Από της δημοσιεύσεώς της σε 70.000 δραχ. 

β) Από 1.1.1994, ίσο με το 20πλάσιο του ημερομίσθιου 
του ανειδίκευτου εργάτη, όπως αυτό ισχύει κάθε φορά. 

2. Κάλυψη δαπάνης. 

Από τις διατάξεις αυτής της απόφασης, προκαλείται 
επιπλέον δαπάνη σε βάρος του κρατικού προϋπολογισμού 
για το 1993, ύψους 108.000.000, η οποία θα καλυφθεί 
από τον Φ.300, ΚΑΕ 2644 και για το έτος 1994, επιπλέον 
δαπάνη 802.656.000 η οποία θα προβλεφθεί στον προϋ¬ 
πολογισμό του 1994, Φ.300 ΚΑΕ.2644. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Αυγούστου 1993 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΟΝ ΚΑΙ ΚΟΙΝ. ΑΣΦΑΛΙΣΕΩΝ 

Κ. ΓΙΑΤΡΑΚΟΣ Φ. ΠΑΛΛΗ ΠΕΤΡΑΛΙΑ 

- 4 - 

Αριθ. Υ4δ/7787 (3) 

Χορήγηση άδειας λειτουργίας σε Μονάδα μεταμόσχευσης 

Μυελού των οστών του Περιφ. Γ ενικού Νοσ/μείου Παί- 

δων Αθηνών «ΑΓΙΑ ΣΟΦΙΑ». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 130 του Ν. 2071/92 (ΦΕΚ 
123/92 τ.Α') Λειτουργία του Εθνικού Συμβουλίου Μετα¬ 
μοσχεύσεων. 

2. Τις διατάξεις της παραγρ. 1 του άρθρου 3 του Ν. 

1383/83 (ΦΕΚ 106/Α/5.8.1993) Αφαιρέσεις και μεταμο¬ 
σχεύσεις ανθρωπίνων ιστών και οργάνων. 

3. Την αριθμ. Α3β/2115/8.6.84 Απόφαση του Υπουρ¬ 
γού Υγείας, Πρόνοιας και Κοιν. Ασφαλίσεων «Όροι και 
προϋποθέσεις λειτουργίας των μονάδων μεταμόσχευ¬ 
σης». 

4. Την αριθμ. Α2γ/οικ. 1468/6.3.85 απόφαση του 
Υπουργού Υγείας, Πρόνοιας και Κοιν. Ασφαλίσεων «Λει¬ 
τουργία στο Γ ενικό Νοσοκομείο Αθηνών υπηρεσίας συ¬ 
ντονισμού και ελέγχου προγράμματος τελικού σταδίου 
χρόνιας Νεφρικής Ανεπάρκειας και Μεταμοσχεύσεων» 
όπως τροποποιήθηκε με την Υ4α/οικ.4576/5.5.93 (ΦΕΚ 
349/Β/17.5.93). 

5. Την αριθμ. Α3α/1526/25.2.91 απόφαση του Αναπλ. 
Υπουργού Υγείας, Πρόνοιας και Κοιν. Ασφαλίσεων «Κα¬ 
θορισμός όρων και προϋποθέσεων λειτουργίας των Μονά¬ 
δων Μεταμοσχεύσεων» (ΦΕΚ 144/91 τ.Β'). 

6. Την αριθμ. Υ1938/9.12.92 κοινή απόφαση του Πρω¬ 
θυπουργού και του Υπουργού Υγείας, Πρόνοιας και Κοιν. 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Υγείας, Πρόνοιας και Κοιν. Ασφαλίσεων» (ΦΕΚ 727 
Β/92). 

7. Την αριθ. 2/97/6.11.91 απόφαση του Διοικητικού 
Συμβουλίου του Περ. Γ ενικού Νοσ/μείου Παίδων Αθηνών 
«ΑΓΙΑ ΣΟΦΙΑ». 

8. Την αριθμ. Υ4α/11622/92/8.3.93 κοινή απόφαση 
των Υπουργών Προεδρίας της Κυβέρνησης, Υγείας, Πρό¬ 
νοιας και Κοιν. Ασφαλίσεων και Οικονομικών «Συμπλή¬ 
ρωση και τροποποίηση του οργανισμού του Περιφ. Γ εν. 
Νοσ/μείου Παίδων Αθηνών «ΑΓΙΑ ΣΟΦΙΑ». 

9. Την απόφαση της 8ης Συνεδρίασης της 26.4.93 «του 
Εθνικού Συμβουλίου Μεταμοσχεύσεων». 

10. Την απόφαση αριθμ. 7 της 101ης Ολομέλειας της 
15.7.93 του ΚΕ.Σ.Υ., αποφασίζουμε: 

Χορηγούμε άδεια λειτουργίας στην Μονάδα Μεταμο- 
σχεύσεως Μυελού οστών του Περιφ. Γ εν. Νοσ/μείου Παί¬ 
δων Αθηνών «ΑΓΙΑ ΣΟΦΙΑ», ως πληρούσα τους όρους και 
τις προϋποθέσεις που καθορίζουν οι διατάξεις της αριθμ. 
Α3α/1526 απόφασης του Υπουργού Υγείας, Πρόνοιας και 
Κοιν. Ασφαλίσεων (ΦΕΚ 144 Β/91). 

Η παραπάνω μονάδα θα λειτουργεί ως ανεξάρτητη, 
ενταγμένη στον Α' Παθολογικό Τομέα. 

Από τις διατάξεις της Υπουργικής αυτής απόφασης δεν 
προκαλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 1993 

Ο ΥΦΥΠΟΥΡΓΟΣ 

ΝΙΚ. ΑΝΑΣΤΑΣΟΠΟΥΛΟΣ 
-♦- 

Αριθ. ΥΠΠΟ/ΔΙΟΙΚ/Β/47243 (4) 

Τροποποίηση απόφασης διορισμού μελών του Δ.Σ. του 
Ε.Π.Κε.Δ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 645/1977 «Περί ιδρύσεως του 
Ευρωπαϊκού Πολιτιστικού Κέντρου Δελφών». 

2. Τις διατάξεις του άρθρου 76 του Ν. 1943/91 «Εκσυγ¬ 
χρονισμός της οργάνωσης και λειτουργίας της δημόσιας 
διοίκησης, αναβάθμιση του προσωπικού της και άλλες συ¬ 
ναφείς διατάξεις». 

3. Την αριθμ. 49610/20.11.90 Κ.Υ.Α. «Εξαίρεση από 
τον περιορισμό των τριών υπογραφών». (ΦΕΚ 743/Β/ 
29.11.90). 

4. Την αριθμ. Υ 1968/8.1.93 απόφαση του Πρωθυ¬ 
πουργού και της Υπουργού Πολιτισμού (ΦΕΚ 3/Β/ 
11.1.93) «Ανάθεση αρμοδιοτήτων στην Υφυπουργό Πολι¬ 
τισμού Καλλιόπη (Κέλλυ) Μπουρδάρα». 

5. Την αριθμ. 32628/25.6.93 απόφασή μας με την 
οποία διορίστηκαν τα μέλη του Δ.Σ. του Ε.Π.Κε.Δ. 

6. Το αριθμ. Φ. 10/ΑΣ1694/23.7.93 έγγραφο του Υφυ¬ 
πουργού Εξωτερικών, αποφασίζουμε: 

Τροποποιούμε την αριθμ. 32628/25.6.93 απόφασή 
μας, με την οποία διορίστηκαν τα μέλη του Διοικητικού 
Συμβουλίου του Ευρωπαϊκού Πολιτιστικού Κέντρου Δελ¬ 
φών και ορίζουμε ως αναπληρωματικό μέλος του Συμβου¬ 
λίου αυτού, για το υπόλοιπο της θητείας του (μέχρι 
1.7.1996) τον Ιωάννη θεοφανόπουλο, Σύμβουλο Πρε¬ 
σβείας Β1 Δ/νσεως του Υπουργείου Εξωτερικών, σε αντι¬ 
κατάσταση του Δημητρίου Δουδούμη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 1993 

Η ΥΦΥΠΟΥΡΓΟΣ 

ΚΑΛΛΙΟΠΗ Α. ΜΠΟΥΡΔΑΡΑ 

-φ- 

Αριθ. ΥΠΠΟ/ΑΡΧ/Β1/Φ33/38710/805 (5) 

Κήρυξη Ι.Ν. Αγίας Παρασκευής, Κοινότητας Αλεπούς 

Κερκύρας ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αρ. ΥΠΠΟ/ΓΝΟΣ/49095/30.10.91 ΥΑ (ΦΕΚ 
987/Β/28.11.91 και 17/Β/16.1.92). «για μεταβίβαση αρ¬ 
μοδιοτήτων Υπουργού και δικαιώματος υπογραφής με 
εντολή Υπουργού στοϋς Γενικό Γραμματέα κ.λ.π.». 


2. Τις διατάξεις του ΚΝ 5351/32 «Περί Αρχ/των». 

3. Την ομόφωνη γνωμοδότηση του Τοπικού Συμβουλίου 
Μνημείων Ηπείρου, έτσι όπως διατυπώθηκε στην αρ. 
6/93 Συνεδρία του, αποφασίζουμε: 

Κηρύσσουμε ως ιστορικό διατηρητέο μνημείο, το Ναό 
Αγ. Παρασκευής, κοινότητας Αλεπούς Κέρκυρας, διότι 
αποτελεί ενδιαφέρον δείγμα επτανησιακού ναού, με ζώνη 
προστασίας περιμετρικά 15 τουλάχιστον μέτρων. 

Πρόκειται για μονόχωρη βασιλική των αρχών του 18ου 
κατάγραφη με τοιχογραφίες της Ιδιας περίπου εποχής. 
Περιβάλλεται από πεσσοστήρικτο ανοικτό νάρθηκα στις 3 
πλευρές του. 

Η απόφαση αυτή δεν επιβαρύνει τον Κρατικό Προϋπο¬ 
λογισμό. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 16 Σεπτεμβρίου 1993 

Με εντολή Υπουργού 
Ο Προϊστάμενος 
Ν. ΖΙΑΣ 

-♦ - 

ί 

Αριθ. 7238 (6) 

Τροποποίηση του Οργανισμού Εσωτερικής Υπηρεσίας 

της Δημοτικής Επιχείρησης Ύδρευσης Αποχέτευσης 

Αλεξάνδρειας (Δ.Ε.Υ.Α.Α) Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Το 353/18.5.1982 Π.Δ. «Περί συστάσεως δημοτικής 
επιχείρησης ύδρευσης - αποχέτευσης Αλεξάνδρειας». 

2. Τις διατάξεις του άρθρου 7 του Ν. 1069/1980 «περί 
κινήτρων δια την ίδρυσιν επιχειρήσεων ύδρευσης και απο- 
χετεύσεως». 

3. Το 250/1989 Π.Δ. «Περί μεταβίβασης αρμοδιοτήτων 
του Υπουργού Εσωτερικών στους Νομάρχες». 

4. Την 35736/30.6.1986 απόφαση του Υπουργού Εσω¬ 
τερικών με την οποία εγκρίθηκε ο Οργανισμός εσωτερι¬ 
κής υπηρεσίας της ΔΕΥΑ Αλεξάνδρειας. 

5. Την 26/1992 απόφαση του Δ.Σ. της ΔΕΥΑ Αλεξάν¬ 
δρειας, με την οποία τροποποιείται ο ΟΕΥ αυτής. 

6. Την 89/1992 απόφαση του Δημοτικού Συμβουλίου 
Αλεξάνδρειας, στην οποία διατυπώνεται η σύμφωνη 
γνώμη του, για την τροποποίηση του Ο.Ε.Υ. της ΔΕΥΑΑ. 

7. Το αριθ. 37907/7.10.1992 έγγραφο του Εθνικού Τυ¬ 
πογραφείου με το οποίο ζητείται η ανασύνταξη της από¬ 
φασης για το λόγο ότι η υπογράψασα ως Νομάρχης την 
προηγούμενη απόφαση 12201/8.9.92 δεν είχε την ιδιό¬ 
τητα αυτή όταν η απόφαση έφθασε στο Εθνικό Τυπογρα¬ 
φείο για δημοσίευση (428/1956 απόφαση του Συμβου¬ 
λίου Επικράτειας). 

8. Την 33/1993 απόφαση του Δ.Σ της ΔΕΥΑ Αλεξάν¬ 
δρειας με την οποία συμπληρώθηκε η 26/92 όμοια της 

ΔΕΥΑ Αλ. σύμφωνα με το άρθρο 27 του Ν. 2081/92, απο- Άρθρο 8 

φασίζουμε: 

._ , „ /Λ „ , , , . . θέσεις προσωπικού κατά κλάδους, κατηγορίες και ειδικότητες. 

Εγκρίνουμε την 26/92 απόφαση όπως αυτή συμπληρω- ’ 1 ’ 

θηκε με την 33/93 όμοια του Δ.Σ. της ΔΕΥΑ Αλεξάνδρειας Ο αριθμός των θέσεων του κάθε φύσης προσωπικού 

με την οποία τροποποιείται ο Ο. Ε.Υ. αυτής που εγκρίθηκε της επιχείρησης καθορίζεται κατά κλάδους, κατηγορίες 
με την 35736/30.6.1986 απόφαση του Υπουργού Εσωτε- και ειδικότητες ανάλογα με την φύση των παρεχομένων 
ρικών και δημοσιεύθηκε στο 600/19.9.86 ΦΕΚ τ.Β’, ως υπηρεσιών ως ακολούθως: 
εξής: 

Κλάδος Κατηγορία 

Ειδικότητα 

Κλάδου 

Κατηγοριών Ειδικοτήτων 

1 2 

3 

4 

5 6 

Κλάδος Γενικών θέσεων 


4 


1. Κατηγορ. στελεχών 
γεν. θέσεων 



4 


Α. Δ/ντής Υπηρ. 

1 

1 


Προϊσ/νος ΔΟΥ 

1 

1 


Λογιστής 

1 

1 


Ταμίας 

1 

1 

Κλάδος Τεχνικών 


9 


1. Κατηγορία 




α) Διπλωματούχων 
Μηχαν. - Χημικών 



2 


α) Μηχανολόγος 




Ηλεκτρολόγος 


1 


β) Χημικός 


1 

α) Τεχνικών εν γένει 

α) Εργοδηγός υδραυλι¬ 
κών έργων 


1 1 


β) Σχεδιαστής 


1 1 


γ) Τεχνικοί εν γένει 


4 4 


δ) Υδρομετρητές 


1 1 

Κλάδος Δ/κών 




Διοικ/κών 



2 


α) Γραμματέας Δ/νσης 
Δ.Σ. 


1 


β) Κλητήρας 


1 

Κλάδος Μισθωτοί Γενι¬ 
κών Υπηρεσιών 


2 


α) Εργάτες 



2 


α) Εργάτες εν γένει 


2 


ΣΥΝΟΛΑ 


17 


17 


17 

Αρθρο 9 

Μισθολογική κατάταξη του προσωπικού. 

1. Κάθε μισθωτός κατατάσσεται σύμφωνα με τα έτη 
προϋπηρεσίας του στο μισθολογικό κλιμάκιο που προβλέ- 
πεται από την Ε.Γ.Σ.Ε. του κλάδου ειδικότητάς του. 

2. Ο προσλαμβανόμενος ανάλογα με τα ειδικά τυπικά 
του προσόντα κατατάσσεται στη μισθολογική κλίμακα που 
προβλέπεται από την Ε.Γ.Σ.Ε. και λαμβάνει τις αποδοχές 
και τα επιδόματα αυτής. 

3. Η κατάταξη γίνεται μετά από έλεγχο των τυπικών του 
προσόντων και της προϋπηρεσίας του καθώς και του 
ελέγχου των πιστοποιητικών που προσκομίζει. 

Αρθρο 10 

1. Οι αποδοχές του προσωπικού καθορίζονται σύμφωνα 
με τις διατάξεις της εργατικής νομοθεσίας περί συμβά¬ 
σεων Ιδιωτικού Δικαίου και η κατάταξή του σε αυτές γίνο¬ 
νται σύμφωνα με τα τυπικά προσόντα και την προϋπηρε¬ 
σία που προβλέπεται για τη θέση που προσλαμβάνεται ό 
μισθωτός του κλάδου - ειδικότητά του. 

2. Το Δ.Σ. της επιχ/σης μπορεί με απόφασή του να χο¬ 
ρηγεί στον Δ/ντή και στους προϊσταμένους Υπηρεσιών 
επίδομα θέσης εκτός των προβλεπομένων από την ΕΓΣΕ 
σε ποσοστό μέχει 20%. 

Άρθρο 20 

Μισθολογική προαγωγή του προσωπικού. 

1. Η μισθολογική προαγωγή γίνεται μετά από ανακοί¬ 
νωση της Διοικητικής και Οικονομικής Υπηρεσίας εγγρά- 
φως προς τον Δ/ντή Υπηρεσιών. 

2. Ο μισθωτός ανέρχεται στο επόμενο μισθολογικό κλι¬ 
μάκιο κλείνοντας διετία ή τριετία ή πενταετία ανάλογα με 
τα έτη προϋπηρεσίας του και σύμφωνα με τις ΕΓΣΕ του 
κλάδου του. 

3. Ως προϋπηρεσία λογίζεται η χρονική διάρκεια στην 
οποία ο μισθωτός απασχολήθηκε σε συναφές επάγγελμα 
αποδεικνυομένης αυτής με βεβαίωση προηγούμενων ερ¬ 
γοδοτών, ένσημα ΙΚΑ και από κάθε νόμιμο τρόπο. 

4. Οι μισθολογικές προαγωγές του προσωπικού ενερ- 
γούνται με απόφαση του Γενικού Δ/ντή της επιχ/σης ο 
οποίος είναι και αρμόδιος για τον έλεγχο των τυπικών προ¬ 
σόντων και της προϋπηρεσίας των προσλαμβανομένων. 

5. Ουδεμία μισθολογική προαγωγή ενεργείται αν στον 
ατομικό φάκελλο του προσλαμβανομένου μισθωτού δεν 
υπάρχουν για κάθε κλάδο κατηγορία και ειδικότητα τα 
απαιτούμενα αποδεικτικά των τυπικών προσόντων αυ¬ 
τού. 

Με τις διατάξεις της παρούσας δεν προκαλείται δαπάνη 
σε βάρος του προϋπολογισμού της ΔΕΥΑ Αλεξάνδρειας 
καθώς επίσης και σε βάρος του προϋπολογισμού του Δή- 
μβυ Αλεξάνδρειας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βέροια, 14 Σεπτεμβρίου 1993 

Ο Νομάρχης κ.α.α. 

Ο Διευθυντής 
ΚΩΝ. ΚΑΡΑΚΩΤΣΙΟΣ 


Αριθ. 15817 (7) 

Τροποποίηση του Ο.Ε.Υ. της Δ.Ε.Υ.Α. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τον ισχύοντα Οργανισμό Εσωτερικής Υπηρεσίας της 
Δ.Ε.Υ.Α. Καβάλας, που δημοσιεύτηκε στο από 24.1.1990 
Β ΦΕΚ 33, (απόφαση του Νομάρχη Καβάλας με αρ. 
18249/89), όπως τροποποιήθηκε μεταγενέστερα με την 
αρ. 24416/91 απόφαση του Νομάρχη Καβάλας. 

2. Το Π.Δ. 250/89 «Περί μεταβιβάσεως αρμοδιοτήτων 
του Υπουργού Εσωτερικών στους Νομάρχες». 

3. Τις. διατάξεις του Ν. 1069/80. 

4. Το άρθρο 182 παρ. 3 του Π.Δ. 323/89. 

5. Την αρ. 467/93 απόφαση του Δημοτικού Συμβουλίου 
Καβάλας, με την οποία εγκρίνεται η τροποποίση του ΟΕΥ 
της Δ.Ε.Υ.Α.Κ. 

6. Την αρ. 21/93 απόφαση του Διοικητικού Συμβουλίου 
της Δ.Ε.Υ.Α.Κ., με την οποία αποφασίζεται η τροποποί¬ 
ηση του ισχϋοντος ΟΕΥ της, αποφασίζουμε: 

Εγκρίνουμε την αρ. 21/93 απόφαση του Διοικητικού 
Συμβουλίου της Δ.Ε.Υ.Α. Καβάλας με την οποία τροπο¬ 
ποιείται ο Οργανισμός Εσωτερικής Υπηρεσίας της όπως 
παρακάτω: 

Άρθρα 1 ο, 2ο και 3ο: παραμένουν ως έχουν. 

Άρθρο 4ο: Τροποποιείται και διαμορφώνεται ως εξής: 

Η Δ/νση της Δ.Ε.Υ.Α.Κ. διαρθρώνεται ως ακολούθως: 

Α. ΤΕΧΝΙΚΗ ΥΠΗΡΕΣΙΑ. 

1. Τμήμα Μελετών - Εκτέλεσης Συντήρησης έργων. 

α. Γραφείο Μελετών. 

β. Γ ραφείο επίβλεψης έργων. 

γ. Γραφείο σχεδιαστηρίου και αρχείου. 

δ. Γραφείο - Συνεργείο Ύδρευσης και Υδρομέτρων. 

ε. Γ ραφείο - Συνεργείο Αποχέτευσης. 

στ. Γ ραφείο αποθήκης. 

2. Τμήμα Λειτουργίας και Συντήρησης εγκαταστά¬ 
σεων. 

α. Γ ραφείο - Συνεργείο αντλιοστασίων, δεξαμενών και 
επεξεργασίας νερού. 

β. Γραφείο - Συνεργείο επεξεργασίας λυμάτων - 
αντλιοστασίων ΚΑΑ. 
γ. Γραφείο ποιοτικού ελέγχου, 
δ. Συνεργείο συντήρησης Ηλεκτρομηχανολογικού εξο¬ 
πλισμού. 

ε. Γ ραφείο κίνησης. 

Β. ΔΙΟΙΚΗΤΙΚΗ ΥΠΗΡΕΣΙΑ. 

1. Τμήμα Διοίκησης, 
α. Γραφείο Προσωπικού, 
β. Γ ραφείο Γ ραμματείας. 

2. Τμήμα Μηχανοργάνωσης. 

Γ. ΟΙΚΟΝΟΜΙΚΗ ΚΑΙ ΔΙΑΧΕΙΡΙΣΤΙΚΗ ΥΠΗΡΕΣΙΑ. 

1. Τμήμα Οικονομικό. 

α. Γ ραφείο Λογιστηρίου, 
β. Γραφείο Ταμείου, 
γ. Γραφείο Προμηθειών. 

2. Τμήμα καταναλωτών. 

α. Γ ραφείο Μητρώου καταναλωτών και έκδοσης λογαρι- 
σμών. 

β. Γραφείο συνδέσεων και υδρομετρήσεων. 

γ. Γραφείο εισπρακτόρων. 

Αρθρα 5ο και 6ο: παραμένουν ως έχουν 

Άρθρο 7ο: Τροποποιείται η παράγραφος Β άρθρου 7 και 
διαμορφώνεται ως εξής: 

Β. ΔΙΟΙΚΗΤΙΚΗ ΥΠΗΡΕΣΙΑ. 

1. Τμήμα Διοίκησης, 
α. Γ ραφείο Προσωπικού. 

Στην αρμοδιότητα του γραφείου αυτού ανήκουν: 

1. Τήρηση μητρώου και αρχείου προσωπικού. 

2. Τήρηση των διαδικασιών που σχετίζονται με τις κάθε 
φύσης διοικητικές υποθέσεις του προσωπικού (προσλή¬ 
ψεις, διακοπές συμβάσεων, βεβαιώσεις, πειθαρχικά 
κ.λπ). 

3. Τήρηση διαδικασιών μισθοδοσίας προσωπικού, 
β. Γ ραφείο Γ ραμματείας. 

Οι αρμοδιότητές του είναι: 

1. Δακτυλογράφηση, αναπαραγωγή και διακίνηση αλλη¬ 
λογραφίας και εγγράφων όλων των τμημάτων της Τ.Υ. και 
Δ.Ο.Υ. 

2. Οργάνωση, ταξινόμηση και τήρηση γενικού αρ¬ 
χείου. 

3. Πρωτοκόλληση εγγράφων και αλληλογραφίας. 

4. Μέριμνα για την εκτέλεση βοηθητικών διοικητικών 
εργασιών (κλητήρες, καθαρίστριες, συντηρητές γραφείων 
κ.λπ). 

2. Τμήμα Μηχανογράφησης. 

Οι αρμοδιότητες του τμήματος είναι: 
α. Μηχανογραφική υποστήριξη όλων των λειτουργιών 
της Δ.Ε.Υ.Α.Κ. σύμφωνα με τις αναγαίες μηχανογραφικές 
εφαρμογές. 

β. Μέριμνα για την συντήρηση του εγκατεστημένου 
μηχανογραφικού εξοπλισμού και διατύπωση των εισηγή¬ 
σεων για τις αναγκαίες επεκτάσεις του. 

γ. Ευθύνη για την συντήρηση των μηχανογραφικών 
εφαρμογών. 

δ. Τήρηση αρχείων τεκμηρίωσης μηχανογραφικών 
εφαρμογών. 

Προστίθεται στο άρθρο 7 μία παράγραφος η εξής: 

Γ. ΟΙΚΟΝΟΜΙΚΗ ΚΑΙ ΔΙΑΧΕΙΡΙΣΤΙΚΗ ΥΠΗΡΕΣΙΑ. 

1. Τμήμα Οικονομικό 
1. Γραφείο Λογιστηρίου. 

Οι αρμοδιότητες του λογιστηρίου είναι: 
α. Τήρηση των διαδικασιών απεικόνισης των οικονομι¬ 
κών πράξεων της Δ.Ε.Υ.Α.Κ. (λογαριασμοί λογιστικού σχε¬ 
δίου, βιβλία, καταστάσεις κ.λπ) σύμφωνα με το υφιστά¬ 
μενο λογιστικό σχέδιο. 

β. Τήρηση των διαδικασιών ετοιμασίας των παραστατι¬ 
κών για τη διενέργεια κάθε είδους εισπράξεων ή πληρω¬ 
μής δαπανών της Δ.Ε.Υ.Α.Κ. 

γ. Διαμόρφωση και παρακολούθηση ταμειακού προ¬ 
γράμματος της Δ.Ε.Υ.Α.Κ. 

δ. Παροχή στοιχείων για την κοστολόγηση των έργων και 
υπηρεσιών της Δ.Ε.Υ.Α.Κ. 

ε. Διαμόρφωση στοιχείων ισολογισμού και παροχή κάθε 
είδους στοιχείων για την διαμόρφωση των οικονομικών 
προγραμμάτων της Δ.Ε.Υ.Α.Κ. 

2. Γ ραφείο Ταμείου. 

Οι αρμοδιότητες του ταμείου είναι: 
α. Ημερήσια παραλαβή εισπράξεων από το γραφείο ει- 
σπρακτόρων του τμήματος καταναλωτών. 


β. Διενέργεια υπολοίπων εισπράξεων και του συνόλου 
των πληρωμών της Δ.Ε.Υ.Α.Κ. 

γ. Τήρηση των διαδικασιών απεικόνισης των ταμειακών 
πράξεων στα αντίστοιχα βιβλία και παραστατικά του Τα¬ 
μείου. 

3. Γ ραφείο Προμηθειών. 

Οι αρμοδιότητες του γραφείου είναι: 

α. Συγκέντρωση παραγγελιών εξοπλισμού, εξαρτημά¬ 
των και υλικών σύμφωνα με τις ανάγκες όλων των τμημάτων. 

β. Προγραμματισμός διενέργειας προμηθειών, σύμ¬ 
φωνα με τις παραπάνω παραγγελίες. 

γ. Διεκπεραίωση διαδικασιών προμήθειας εξοπλισμού, 
εξαρτημάτων και υλικών σύμφωνα με τους ισχύοντες κα¬ 
νονισμούς (έρευνα αγοράς, διενέργεια διαγωνισμών, ετοι¬ 
μασία σχεδίων, συμβάσεων κ.λπ.). 

δ. Ποιοτική και ποσοτική παραλαβή εξοπλισμού, εξαρ¬ 
τημάτων και υλικών. 

ε) Συγκέντρωση των δικαιολογητικών παραλαβής και 
παράδοσης στο λογιστήριο για εξόφληση των αντιστοίχων 
τιμολογίων. 

στ. Τήρηση αρχείων προμηθειών και προμηθευτών. 

2. Τμήμα Καταναλωτών. 

1. Γ ραφείο Μητρώου καταναλωτών και έκδοσης λογα¬ 
ριασμών. 

Οι αρμοδιότητες του γραφείου είναι: 
α. Έκδοση και αποστολή λογαριασμών συνδρομητών, 
β. Έκδοση παραστατικών είσπραξης τελών (σύνδεσης, 
επανασύνδεσης, κ.λπ). 

γ. Τήρηση μητρώου καταναλωτών (σταθερά στοιχεία, 
στοιχεία κατανάλωσης νερού, στοιχεία πληρωμών, διά¬ 
φορα στατιστικά στοιχεία κ.λπ). 
δ. Ελεγχος πληρωμής υποχρεώσεων καταναλωτών. 

2. Γ ραφείο συνδέσεων και υδρομετρήσεων. 

Οι αρμοδιότητες του γραφείου είναι: 
α. Παραλαβή αιτήσεων νέων συνδέσεων, προγραμματι¬ 
σμός και παρακολούθηση. 

β. Διακοπές παροχών και επανασυνδέσεις σε περιπτώ¬ 
σεις καθυστερημένων πληρωμών, σύμφωνα με εντολές 
του Γ ραφείου Μητρώου Καταναλωτών και έκδοσης λογα¬ 
ριασμών. 

γ. Καταμέτρηση κατανάλωσης νερού. 

3. Γ ραφείο Εισπρακτόρων. 

Οι αρμοδιότητες του γραφείου είναι: 
α. Εισπράξεις λογαριασμών και τελών από τους συνδρο¬ 
μητές. 

β. Κατάρτιση των ημερησίων καταστάσεων εισπρά¬ 
ξεων. 

γ. Ημερήσια απόδοση εσόδων στο Οικονομικό Τμήμα. 

Άρθρο 8ο: Τροποποιείται η παράγραφος 1 του άρθρου 8 
και διαμορφώνεται ως εξής: 

1. Κλάδος Π.Ε. Διοικητικός, 
θέση Διευθυντή μία (1). 

θέση Προϊσταμένου Τεχνικής Υπηρεσίας μία (1). 
θέση Προϊσταμένου Διοικητικής Υπηρεσίας μία (1). 
θέση Προϊσταμένου Οικονομικής Διαχειριστικής Υπη¬ 
ρεσίας μία (1). 

θέση Β' Προϊσταμένου Οικονομικής - Διαχειριστικής 
Υπηρεσίας μία (1). 

θέση Γραμματέα Διοικητικού Συμβουλίου και Διεύθυν¬ 
σης μία (1). 
θέση Ταμία (1). 

Τροποποιείται η παράγραφος 2 του άρθρου 8 και δια¬ 
μορφώνεται ως εξής: 

2. Κλάδος Π.Ε. Τεχνικός, 
θέσεις Πολιτικών Μηχανικών τρείς (3). 
θέσεις Τοπογράφων Μηχανικών μία (1). 
θέσεις Μηχανολογικού και Ηλεκτρολόγου Μηχανικού 
μία (1). 

θέσεις Χημικού Μηχανικού μία (1). 
θέσεις Μηχανολόγου ή Ηλεκτρολόγου ή Χημικού Μη¬ 
χανικού μία (1). 

θέσεις Προγραμματιστή - Αναλυτή μία (1). 
Τροποποιείται η παράγραφος 4 του άρθρου 8 και δια¬ 
μορφώνεται ως εξής: 

4. Κλάδος Τ.Ε. Τεχνικός. 

θέσεις Πολιτικών Υπομ/κών ή Τεχνολόγων Πολιτικών 
Μηχ/κών τρεις (3). 

θέσεις Τεχνολόγων Μηχανολόγων τέσσερις (4). 
θέσεις Τεχνολόγων Ηλεκτρολόγων τέσσερις (4). 
θέσεις Τεχνολόγων Μηχανικών - Χημικών μία (1). 

Άρθρο 9ο: Τροποποιείται η παράγραφος 4 του άρθρου 
9 και διαμορφώνεται ως εξής: 

4. Πτυχιούχος Τεχνολόγος Μηχανικός, Μηχανολόγος, 
Ηλεκτρολόγος, Χημικός Τ.Ε. 

α. Ειδικά προσόντα: πτυχίο Σχολής Υπομηχανικών ή Τε¬ 
χνολόγων Μηχανικών - Χημικών ή Πτυχίο ανωτέρας Τεχνι¬ 
κής Σχολής εξωτερικού αντιστοίχου ειδικότητας αναγνω¬ 
ρισμένο από το ελληνικό Δημόσιο. 

Άρθρα 10ο έως και 49ο: Παραμένουν ως έχουν. 

2. Διαμορφώνει με την ένταξη των ανωτέρω τροποποιή¬ 
σεων το νέο Ο.Ε.Υ. της Δ.Ε.Υ.Α.Κ. όπως έχει στο συνημ¬ 
μένο παράρτημα με αρίθμηση σελίδων 1 - 29 το οποίο 
αποτελεί αναπόσπαστο τμήμα της παρούσας απόφασης. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Νομικού 
Προσώπου της Δ.Ε.Υ.Α. Καβάλας κατά το τρέχον έτος 
λόγω της σύστασης των έξη (6) θέσεων υπαλλήλων. 

Για κάθε ένα από τα επόμενα οικονομικά έτη το ύφος 
της δαπάνης που προκαλείται ανέρχεται στο ποσόν των 
επτά εκατομμυρίων εξακοσίων χιλιάδων (7.600.000) 
δρχ. περίπου και θα καλυθφεί με εγγραφή ανάλογης πί¬ 
στωσης στον Προϋπολογισμό της Δ.Ε.Υ.Α. Καβάλας και 
στο Κ60, όταν προκύψει περίπτωση κάλυψης των θέσεων 
των έξη (6) θέσεων υπαλλήλων που συστήνονται με την 
απόφαση αυτή. 

Η παρούσα απόφαση να δημοσιευθεί στην εφημερίδα 
της Κυβερνήσεως. 

Καβάλα, 15 Σεπτεμβρίου 1993 
Ο Νομάρχης 

ΑΘΑΝΑΣΙΟΣ ΠΑΡΤΑΛΗΣ 
-♦- 

Αριθ. ΕΣ 5737 (8) 

Σύσταση ίδιου Νομικού Προσώπου στην κοιν. Αγριάς Ν. 
Μαγνησίας με την επωνυμία Σχολική Επιτροπή Γυμνα- 
σίου της Κοινότητας Αγριάς του Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1) Τις διατάξεις του άρθρου 5 παρ. 8-15 του Ν. 1894/90 
«Για την Ακαδημία Αθηνών και άλλες εκπαιδευτικές δια¬ 
τάξεις». 

2) Τις διατάξεις των άρθρων 162, 163,187 του Π.Δ. 
323/89 (Δ.Κ.Κ.). 


3) Τις διατάξεις του άρθρου 29 Α' του ν. 2081 /92 «Κυ¬ 
βέρνηση και Κυβερνητικά Όργανα». 

4) Την αριθμ. 10101 /93 απόφαση του Νομάρχη Μαγνη¬ 
σίας περί κατάργησης του Νομικού Προσώπου - Σχολική 
Επιτροπή με την επωνυμία «Κοινοτική Σχολική Επιτροπή 
Γυμνασίου - Λυκείου Αγριάς» που δημοσιεύθηκε στο αρ. 
441/18.6.93 ΦΕΚ. 

5) Την αρ. 12/93 απόφαση του Κοινοτικού Συμβουλίου 
Αγριάς περί σύστασης νέου Νομικού Προσώπου με την 
επωνυμία «Κοινοτική Σχολική Επιτροπή Γ υμνασίου - Λυ¬ 
κείου Αγριάς», αποφασίζουμε: 

Συστήνουμε στην Κοινότητα Αγριάς του Νομού Μαγνη¬ 
σίας ίδιο Νομικό Πρόσωπο με την επωνυμία «Κοινοτική 
Σχολική Επιτροπή Γ υμνασίου Αγριάς». 

1) Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσι¬ 
μων αγαθών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες Δ/νσεις Α/θμιας και 
Β/θμιας Εκπ/σης για τον εφοδιασμό από Οργανισμό Σχο¬ 
λικών Κτιρίων (ΟΣΚ) των Σχολείων με έπιπλα και είδη εξο¬ 
πλισμού από το Υπουργείο Εθνικής Παιδείας και θρη¬ 
σκευμάτων με βιβλία για τις Σχολικές Βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των Σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της Διοικητικής λειτουργίας των Σχολικών 
μονάδων. 

2) Το Νομικό Πρόσωπο (Σχολική Επιτροπή) διοικείται 
από επτά (7) μελές Διοικητικό Συμβούλιο αποτελούμενο από: 

α) Τον εκάστοτε πρόεδρο της Κοινότητας, ως Πρόεδρο, 
β) Δύο (2) κοινοτικούς συμβούλους, 
γ) Τον εκάστοτε Γ υμνασιάρχη του Γ υμνασίου Αγριάς. 
δ) Έναν (1) εκπρόσωπο του 1 δμελούς Συμβουλίου των 
μαθητών του Γ υμνασίου Αγριάς. 

ε)Έναν (1) εκπρόσωπο του Συλλόγου Γονέων - Κηδεμό¬ 
νων των μαθητών του Γ υμνασίου Αγριάς. 

3) Η θητεία του Δ.Σ. ακολουθεί την Κοινοτική περίοδο. 

4) Το Δ. Σ. εκλέγει τον Αντιπρόεδρο και τον Γραμματέα 
αυτού. 

5) Πόροι του Νομικού Προσώπου είναι: 

α) Η ετήσια επιχορήγηση της Κοινότητας ίση με ποσο¬ 
στό 1 % επί των τακτικών εσόδων της. 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6) Περιουσία του Νομικού Προσώπου είναι: 

Τα κινητά πράγματα των σχολικών μονάδων και τα ακί¬ 
νητα που τυχόν καταλίπονται. 

7) Το Νομικό Πρόσωπο εκπροσωπείται στα Δικαστήρια 
και σε κάθε άλλη δημόσια υπηρεσία από τον Πρόεδρο του 
Δ.Σ. και σε περίπτωση κωλύματος η απουσίας του από 
τον Αντιπρόεδρο. 

Με την ανωτέρω κανονιστική πράξη δεν επιβαρύνεται ο 
Κρατικός Προϋπολογισμός. 

Επιβαρύνεται μόνο ο προϋπολογισμός της Κοινότητας, 
με ποσό ίσο με το 1 % επί των τακτικών εσόδων της για 

κάθε χρόνο. Το ανωτέρω ποσό δεν μπορεί να προσδιορι- 
σθεί σε ακέραιες μονάδες επειδή τα τακτικά έσοδα των 
ΟΤΑ δεν είναι ορισμένα (αυξομειώνονται) κάθε έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 10 Σεπτεμβρίου 1993 
Ο Νομάρχης 

ΘΕΟΔΩΡΟΣ ΜΕΡΤΖΙΑΝΗΣ , 

-♦- 

Αριθ. ΕΣ 5738 (9) 

Σύσταση ίδιου Νομικού Προσώπου στην κοιν. Αγριός Ν. 
Μαγνησίας με την επωνυμία Σχολική Επιτροπή Λυκείου 
της Κοινότητας Αγριός του Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1) Τις διατάξεις του άρθρου 5 παρ. 8-15 του Ν. 1894/90 
«Για την Ακαδημία Αθηνών και άλλες εκπαιδευτικές δια¬ 
τάξεις». 

2) Τις διατάξεις των άρθρων 162, 163,187 του Π.Δ. 
323/89 (Δ.Κ.Κ.). 

3) Τις διατάξεις του άρθρου 29 Α' του ν. 2081/92 «Κυ¬ 
βέρνηση και Κυβερνητικά Όργανα». 

4) Την αριθμ. 10101 /93 απόφαση του Νομάρχη Μαγνη¬ 
σίας περί κατάργησης του Νομικού Προσώπου - Σχολική 
Επιτροπή με την επωνυμία «Κοινοτική Σχολική Επιτροπή 
Γυμνασίου - Λυκείου Αγριάς» που δημοσιεύθηκε στο αρ. 
441/18.6.93 ΦΕΚ. 

5) Την αρ. 12/93 απόφαση του Κοινοτικού Συμβουλίου 
Αγριός περί σύστασης νέου Νομικού Προσώπου με την 
επωνυμία «Κοινοτική Σχολική Επιτροπή Λυκείου Αγριάς», 
αποφασίζουμε: 

Συστήνουμε στην Κοινότητα Αγριός του Νομού Μαγνη¬ 
σίας ίδιο Νομικό Πρόσωπο με την επωνυμία «Κοινοτική 
Σχολική Επιτροπή Λυκείου Αγριός». 

1) Σκοπός του νομικού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλώσι¬ 
μων αγαθών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες Δ/νσεις Α/θμιας και 
Β/θμιας Εκπ/σης για τον εφοδιασμό από Οργανισμό Σχο¬ 
λικών Κτιρίων (ΟΣΚ) των Σχολείων με έπιπλα και είδη εξο¬ 
πλισμού από το Υπουργείο Εθνικής Παιδείας και θρη¬ 
σκευμάτων με βιβλία για τις Σχολικές Βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των Σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της Διοικητικής λειτουργίας των Σχολικών 
μονάδων. 

2) Το Νομικό Πρόσωπο (Σχολική Επιτροπή) διοικείται 
από επτά (7) μελές Διοικ. Συμβούλιο αποτελούμενο από: 

α) Τον εκάστοτε πρόεδρο της Κοινότητας, ως Πρόεδρο, 
β) Δύο (2) κοινοτικούς συμβούλους, 
γ) Τον εκάστοτε Λυκειάρχη του Λυκείου Αγριάς. 
δ) Έναν (1) εκπρόσωπο του 1 δμελούς Συμβουλίου των 
μαθητών του Λυκείου Αγριάς. 

ε)Έναν (1) εκπρόσωπο του Συλλόγου Γονέων - Κηδε¬ 
μόνων των μαθητών του Λυκείου Αγριάς. 


3) Η θητεία του Δ.Σ.ακολουθεί την Κοινοτική περίοδο. 

4) Το Δ. Σ. εκλέγει τον Αντιπρόεδρο και τον Γραμματέα 
αυτού. 

5) Πόροι του Νομικού Προσώπου είναι: 

α) Η ετήσια επιχορήγηση της Κοινότητας ίση με ποσο¬ 
στό 1 % επί των τακτικών εσόδων της. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

6) Περιουσία του Νομικού Προσώπου είναι: 

Τα κινητά πράγματα των σχολικών μονάδων και τα ακί¬ 
νητα που τυχόν καταλίπονται. 

7) Το Νομικό Πρόσωπο εκπροσωπείται στα Δικαστήρια 
και σε κάθε άλλη δημόσια υπηρεσία από τον Πρόεδρο του 
Δ.Σ. και σε περίπτωση κωλύματος ή απουσίας του από 
τον Αντιπρόεδρο. 

Με την ανωτέρω κανονιστική πράξη δεν επιβαρύνεται ο 
Κρατικός Προϋπολογισμός. 

Επιβαρύνεται μόνο ο προϋπολογισμός της Κοινότητας, 
με ποσό ίσο με το 1 % επί των τακτικών εσόδων της για 
κάθε χρόνο. Το ανωτέρω ποσό δεν μπορεί να προσδιορι- 
σθεί σε ακέραιες μονάδες επειδή τα τακτικά έσοδα των 
ΟΤΑ δεν είναι ορισμένα (αυξομειώνονται) κάθε έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 10 Σεπτεμβρίου 1993 
Ο Νομάρχης 

ΘΕΟΔΩΡΟΣ ΜΕΡΤΖΙΑΝΗΣ 
-♦- 

Αριθ. Ε.Κ. 393 (10) 

Απόφαση της 158ης/31.8.93 Συνεδρίασης 
της Επιτροπής Κεφαλαιαγοράς. 

Έγκριση κανονισμού και άδεια σύστασης του αμοιβαίου 

κεφαλαίου «ΒΕΡΓΙΝΑ - ΣΤΑΘΕΡΟΥ ΕΙΣΟΔΗΜΑΤΟΣ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγιάνσεως της Κεφαλαιαγοράς και άλλες διατάξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την Κοινή Υπουργική Απόφαση των Υπουργών Εθνι¬ 
κής Οικονομίας και Οικονομικών της 7.8.91 με Α.Π 
58542/Β. 736 για την Ιδρυση της «ΜΑΚΕΔΟΝΙΑΣ ΘΡΑ¬ 
ΚΗΣ ΑΕΔΑΚ». 

4. Την από 28.7.93 αίτηση της «ΜΑΚΕΔΟΝΙΑΣ - ΘΡΑ¬ 
ΚΗΣ ΑΕΔΑΚ». 

5. Την εισήγηση του Δ. Γκούμα, αποφασίζει ομόφωνα: 

Εγκρίνει τον κανονισμό του Αμοιβαίου Κεφαλαίου 

«ΒΕΡΓΙΝΑ - ΣΤΑΘΕΡΟΥ ΕΙΣΟΔΗΜΑΤΟΣ» και παρέχει 
την άδειά της για την σύσταση του εν λόγω Αμοιβαίου Κε¬ 
φαλαίου που διαχειρίζεται η «ΜΑΚΕΔΟΝΙΑΣ - ΘΡΑΚΗΣ 
ΑΝΩΝΥΜΗ ΕΤΑΙΡΕΙΑ ΔΙΑΧΕΙΡΙΣΕΩΣ ΑΜΟΙΒΑΙΩΝ ΚΕ¬ 
ΦΑΛΑΙΩΝ». 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


